રિઝર્વ બેન્ક ઓફ ઇન્ડિયા (RBI)એ તમામ કોમર્શિયલ બેંકોના 26 ડિફોલ્ટરોની બીજી લિસ્ટ મોકલી છે.RBIએ બેંકોને કહ્યું છે કે, આ તમામ ડિફોલ્ટરને નાદાર જાહેર કર્યા પહેલા તેમની પાસેથી દેવુ પરત લેવાની પ્રક્રિયા શરૂ કરવામાં આવે. દેવુ પરત લેવા માટે RBIએ તમામ બેંકોને 13 ડિસેમ્બર સુધીનો સમય આપ્યો છે અને નાદાર જાહેર કરવાની પ્રક્રિયા શરૂ કરતા પહેલા બેંકોને 31 ડિસેમ્બર સુધી નેશનલ કંપની લો ટ્રિબ્યૂનલમાં બેંકરપ્સી કાયદા હેઠળ કેસ દાખલ કરવા કહ્યું છે.RBIની બીજી લિસ્ટમાં સામેલ કંપની ખાસ કરીને પાવર, ટેલિકમ્યૂનિકોશન, સ્ટીલ અને ઇંફ્રાસ્ટ્રક્ચર સેક્ટરમાંથી છે. બેંકો પોતાની લિસ્ટમાં તે કંપનીઓને સામેલ કરી છે જેના પર 30 જૂન સુધી કોઇ પણ બેંક દેવુ 60 ટકા બાકી છે.આ લિસ્ટમાં વીડિયોકોન ઇંડસ્ટ્રીઝ અને જયપ્રકાશ એસોસિએટ,એસ્સાર સ્ટીલ, ભુષણ સ્ટીલ, ABG શિપયાર્ડ પણ સામેલ છે.